Legal Document

Category: 44

Text:
2. ΝΟΜΟΣ 4615 της 26 Απρ./5 Μαΐου 1930 (ΦΕΚ Α΄  141) Περί ιδρύσεως Εθνικού Θεάτρου. Ο Νόμος ούτος καταργηθείς δια του άρθρ. 24 Νόμ. 434/1943, επανήχθη εν ισχύϊ δια του άρθρ. 1 Ν.Δ. 30 Απρ./2 Μαΐου 1946, πλην το άρθρ. τούτο κατηργήθη δια του άρθρ. 16 του Ν.Δ. 80/1946, δια του οποίου αντικατεστάθησαν αι διατάξεις αυτού. Το άρθρ. 14 αυτού, μη αντικατασταθέν εθεωρήθη ισχύον. Ταμείον (Προνοίας) Άρθρ.14.-1.Δι' αποφάσεως του Δ. Συμβουλίου θέλει ιδρυθή Ταμείον Προνοίας υπέρ του μονίμου προσωπικού πάσης κατηγορίας συμπεριλαμβανομένων και των δια συμβάσεως προσλαμβανομένων. "Το Ταμείον τούτο παρέχει ιατρικήν περίθαλψιν. Επίσης παρέχει εφ' άπαξ βοήθημα: α)εις εκτάκτους περιστάσεις β)εις περίπτωσιν εξόδου των ησφαλισμένων εκ της υπηρεσίας του Οργανισμού κατά τα ειδικώτερον εν τω κανονισμώ λειτουργίας του Ταμείου οριζόμενα. Ο Κανονισμός του Ταμείου καταρτιζόμενος υπό του Δ. Συμβουλίου τούτου εγκρίνεται δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων μετά γνώμην του Διοικητικού Συμβουλίου του Εθνικού Θεάτρου". Το εντός « » δεύτερον εδάφιον της παρ. 1 αντικατεστάθη ως άνω δια του άρθρ. 4 Ν.Δ. 4013/1959. Δια του άρθρ. 19 του Νόμ. 434/1943 το άνω Ταμείον μετωνομάσθη εις "Ταμείον Αλληλοβοηθείας του Εθνικού Θεάτρου". 2.Κατά τον αυτόν τρόπον θέλει ιδρυθή Ταμείον Συντάξεων υπέρ του αυτού προσωπικού. 3.Προς ενίσχυσιν των πόρων των ταμείων τούτων, ασχέτως προς τας εισφοράς του Ε.Θ. και του προσωπικού, επιτρέπεται όπως δια Δ/τος, προτάσει του Δ.Σ. επιβληθή τέλος επί των εισιτηρίων του Ε.Θ. ουχί ανώτερον της 1 δραχμής, εισπραττόμενον και αποδιδόμενον κατά τα δια του αυτού Δ/τος ορισθησόμενα. 4.Εφ’ όσον το προσωπικόν του Ε.Θ. ήθελεν υπαχθή εις την γενικήν νομοθεσίαν περί υποχρεωτικής ασφαλίσεως κατά ασθενειών, γήρατος και θανάτου, το μεν ταμείον συντάξεων θέλει καταργηθή το δε ταμείον Προνοίας δύναται να εξακολουθήση υφιστάμενον. 5.Εν τη περιπτώσει ταύτη το εις το ταμείον συντάξεων ανάλογον μέρος των εκ του τέλους εσόδων διατίθεται υπέρ άλλου σκοπού του Ε.Θ. προσδιοριζομένου δια Δ/τος, προτάσει του διοικητικού συμβουλίου.